1.839 mennesker bor der på Læsø, der er landets mindste kommune. Der er én politibetjent, han hedder Per Nielsen, og han kender de fleste beboere på øen. ? - Jeg genkendte lyden af scooteren med det samme. Det er en af vores gamle kendinge, som jeg har fat i næsten dagligt. For to uger siden gav jeg ham en bøde for spritkørsel, og ugen før fik han en bøde for gadeuorden. Jeg kører nok ned og snakker med ham senere, siger Per Nielsen til Politiken. I årets første kvartal var der kun ti anmeldte lovovertrædelser. Og det er der en god grund til, mener Per Nielsen. - Der er noget kriminalitet, som du bare ikke kan lave et sted, hvor alle kender alle. Det er jo næsten umuligt at være indbrudstyvsådan et sted, for du vil jo blive spottet. Det er tal fra Danmarks Statistik, der viser hvor i landet der er mest og mindst kriminalitet. Det mest kriminelle sted i Danmark er København, hvor der i gennemsnit er 41,1 anmeldelser per 1000 indbygger. På Læsø er tallet 5,4.

Opsummering:
På Læsø bekymrer man sig ikke om kriminalitet, kun på Fanø er der mere fredeligt end på den nordjyske Ø. Det skriver Politiken.